**H O T Ă R Â R E**

**cu privire la atribuirea unui mandat de consilier**

**în Consiliul raional Sîngerei**

Comisia Electorală Centrală a recepționat certificatul de deces (în copie) al consilierului Guțu Victor ales pe lista Partidului Comuniștilor din Republica Moldova în Consiliul raional Sîngerei, precum și documentele necesare atribuirii mandatului de consilier următorului candidat supleant.

Conform documentelor electorale pe care le deține Comisia Electorală Centrală, mandatul de consilier în Consiliul raional Sîngerei îi revine candidatului supleant Harabagiu Ion de pe lista Partidului Comuniștilor din Republica Moldova, confirmată prin hotărârea nr. 83 din 23 noiembrie 2023 a Consiliului electoral al circumscripției electorale raionale Sîngerei nr. 28.

În temeiul art. 25 lit. q) și r), 32 și 172 alin. (12) din Codul electoral nr. 325/2022, art. 10 alin. (1), 164 alin. (1) și 165 alin. (1) din Codul administrativ nr. 116/2018, art. 5 alin. (2) lit. i) şi alin. (3) din Legea nr. 768/2000 privind statutul alesului local şi în conformitate cu pct. 28 lit. i), 29, 45 lit. c) și 46 lit. a) din Regulamentul cu privire la procedura de confirmare a legalității alegerilor, validarea şi atribuirea mandatelor de primar şi de consilier, aprobat prin hotărârea Comisiei Electorale Centrale nr. 1104/2023, Comisia Electorală Centrală hotărăște:

1. Se declară vacant un mandat de consilier în Consiliul raional Sîngerei.

2. Se atribuie mandatul de consilier în Consiliul raional Sîngerei, candidatului supleant Harabagiu Ion de pe lista Partidului Comuniștilor din Republica Moldova.

3. Se preavizează consilierul Harabagiu Ion asupra obligației de a respecta termenul de 30 de zile pentru înlăturarea stării de incompatibilitate în cazul apariției acesteia.

4. Prezenta hotărâre intră în vigoare la data adoptării, se publică pe pagina web oficială a Comisiei și poate fi contestată în decurs de 30 de zile de la comunicare prin depunerea cererii prealabile la Comisia Electorală Centrală (adresă: Republica Moldova, MD-2012, mun. Chișinău, str. Vasile Alecsandri, nr. 119, e-mail: info@cec.md).

**Secretara**

**Comisiei Electorale Centrale                                                                   Dana MUNTEANU**

Chișinău, 26 noiembrie 2024

Nr. 3235